CELEX: 32010L0004
Language: fi
Date: 2010-02-08 00:00:00
Title: Komission direktiivi 2010/4/EU, annettu 8 päivänä helmikuuta 2010 , kosmeettisia valmisteita koskevan neuvoston direktiivin 76/768/ETY liitteen III muuttamisesta sen mukauttamiseksi tekniikan kehitykseen (ETA:n kannalta merkityksellinen teksti)

9.2.2010   
            
            
               FI
            
            
               Euroopan unionin virallinen lehti
            
            
               L 36/21
            
         KOMISSION DIREKTIIVI 2010/4/EU,
   annettu 8 päivänä helmikuuta 2010,
   kosmeettisia valmisteita koskevan neuvoston direktiivin 76/768/ETY liitteen III muuttamisesta sen mukauttamiseksi tekniikan kehitykseen
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon kosmeettisia valmisteita koskevan jäsenvaltioiden lainsäädännön lähentämisestä 27 päivänä heinäkuuta 1976 annetun neuvoston direktiivin 76/768/ETY (1) ja erityisesti sen 8 artiklan 2 kohdan,
   on kuullut kuluttajien turvallisuutta käsittelevää tiedekomiteaa,
   sekä katsoo seuraavaa:
   
               (1)
            
            
               Nykyisin on kaksi ei-hapettavaa hiusväriainetta, joiden käyttö kosmeettisissa valmisteissa on väliaikaisesti sallittua 31 päivään joulukuuta 2010 direktiivin 76/768/ETY liitteessä III olevassa 2 osassa säädettyjen rajoitusten ja edellytysten mukaisesti.
            
         
               (2)
            
            
               Kuluttajien turvallisuutta käsittelevä tiedekomitea, jäljempänä ’tiedekomitea’, antoi lopulliset turvallisuutta koskevat lausuntonsa kyseisistä ei-hapettavista hiusväriaineista HC Orange No. 2 ja 2-hydroxyethylamino-5-nitroanisole, jotka luetellaan liitteessä III olevan 2 osan viitenumeroissa 26 ja 29. Tiedekomitean suosittelemat suurimmat sallitut pitoisuudet valmiissa kosmeettisessa valmisteessa ovat HC Orange No. 2:n osalta 1,0 prosenttia ja 2-hydroxyethylamino-5-nitroanisolen osalta 0,2 prosenttia. HC Orange No. 2:n ja 2-hydroxyethylamino-5-nitroanisolen sääntely voidaan näin ollen viimeistellä liitteessä III olevassa 1 osassa.
            
         
               (3)
            
            
               Sen vuoksi direktiiviä 76/768/ETY olisi muutettava.
            
         
               (4)
            
            
               Joustavan siirtymisen varmistamiseksi sellaisten HC Orange No. 2:ta sisältävien valmisteiden pitämisessä kaupan, jotka eivät täytä tässä direktiivissä vahvistettuja merkintävaatimuksia, on tarpeen säätää asianmukaisista siirtymäajoista.
            
         
               (5)
            
            
               Tässä direktiivissä säädetyt toimenpiteet ovat kosmeettisten valmisteiden pysyvän komitean lausunnon mukaiset,
            
         ON HYVÄKSYNYT TÄMÄN DIREKTIIVIN:
   1 artikla
   Direktiivin 76/768/ETY muuttaminen
   Muutetaan direktiivin 76/768/ETY liite III tämän direktiivin liitteen mukaisesti.
   2 artikla
   Saattaminen osaksi kansallista lainsäädäntöä
   1.   Jäsenvaltioiden on annettava ja julkaistava tämän direktiivin noudattamisen edellyttämät lait, asetukset ja hallinnolliset määräykset viimeistään 1 päivänä syyskuuta 2010. Niiden on viipymättä toimitettava komissiolle kirjallisina nämä säännökset.
   Niiden on sovellettava tämän direktiivin liitteessä vahvistettuja säännöksiä, lukuun ottamatta 208 kohdan sarakkeessa f vahvistettuja merkintävaatimuksia, 1 päivästä joulukuuta 2010.
   Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.
   2.   Jäsenvaltioiden on toimitettava tässä direktiivissä tarkoitetuista kysymyksistä antamansa keskeiset kansalliset säännökset kirjallisina komissiolle.
   3 artikla
   Siirtymäsäännökset
   Jäsenvaltioiden on toteutettava kaikki tarvittavat toimenpiteet sen varmistamiseksi, että unionin valmistajat tai unioniin sijoittautuneet maahantuojat eivät 1 päivän marraskuuta 2011 jälkeen enää saata markkinoille kosmeettisia valmisteita, jotka eivät täytä direktiivin 76/768/ETY, sellaisena kuin se on muutettuna tällä direktiivillä, liitteessä III olevan 1 osan 208 kohdan sarakkeessa f vahvistettuja merkintävaatimuksia.
   Jäsenvaltioiden on toteutettava kaikki tarvittavat toimenpiteet sen varmistamiseksi, että 1 päivän marraskuuta 2012 jälkeen unionissa ei enää myydä eikä luovuteta loppukuluttajalle kosmeettisia valmisteita, jotka eivät täytä direktiivin 76/768/ETY, sellaisena kuin se on muutettuna tällä direktiivillä, liitteessä III olevan 1 osan 208 kohdan sarakkeessa f vahvistettuja merkintävaatimuksia.
   4 artikla
   Voimaantulo
   Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   5 artikla
   Osoitus
   Tämä direktiivi on osoitettu kaikille jäsenvaltioille.
   
      Tehty Brysselissä 8 päivänä helmikuuta 2010.
      
         
            Komission puolesta
         
         José Manuel BARROSO
         
            Puheenjohtaja
         
      
   
   
      (1)  EYVL L 262, 27.9.1976, s. 169.
   
      LIITE
      Muutetaan direktiivin 76/768/ETY liite III seuraavasti:
      
                  1)
               
               
                  Lisätään 1 osaan seuraavat kohdat:
                  
                              Viitenumero
                           
                           
                              Aine
                           
                           
                              Rajoitukset
                           
                           
                              Käytön edellytykset ja varoitukset, jotka on painettava selosteeseen
                           
                        
                              Soveltamis- tai käyttöala
                           
                           
                              Suurin sallittu pitoisuus valmiissa kosmeettisessa valmisteessa
                           
                           
                              Muut rajoitukset ja vaatimukset
                           
                        
                              a
                           
                           
                              b
                           
                           
                              c
                           
                           
                              d
                           
                           
                              e
                           
                           
                              f
                           
                        
                              ”208
                           
                           
                              1-(2-aminoetyyli)amino-4-(2-hydroksietyyli)oksi-2-nitrobentseeni ja sen suolat
                              HC Orange No. 2
                              CAS-nro 85765-48-6
                              EINECS 416-410-1
                           
                           
                              Hiusväriaine eihapettavissa hiusvärituotteissa
                           
                           
                              1,0 %
                           
                           
                              
                                          —
                                       
                                       
                                          Älä käytä nitrosoivissa reaktiojärjestelmissä
                                       
                                    
                                          —
                                       
                                       
                                          Nitrosamiinipitoisuus enintään: 50 μg/kg
                                       
                                    
                                          —
                                       
                                       
                                          Säilytä nitriittivapaissa säiliöissä
                                       
                                    
                           
                              
                                 
                              Hiusvärit saattavat aiheuttaa vakavia yliherkkyysreaktioita.
                              Lue käyttöohjeet ja noudata niitä.
                              Tätä tuotetta ei ole tarkoitettu alle 16-vuotiaille.
                              Väliaikainen musta hennatatuointi saattaa lisätä allergiariskiä.
                              Älä värjää hiuksiasi, jos
                              
                                          —
                                       
                                       
                                          kasvoissasi on ihottumaa tai hiuspohjasi on herkkä, ärtynyt ja vahingoittunut
                                       
                                    
                                          —
                                       
                                       
                                          olet aiemmin saanut oireita hiusten värjäämisestä
                                       
                                    
                                          —
                                       
                                       
                                          olet aiemmin saanut oireita väliaikaisesta mustasta hennatatuoinnista.”
                                       
                                    
                        
                              209
                           
                           
                              2-[(2-metoksi-4-nitrofenyyli)amino]etanoli ja sen suolat
                              2-hydroxyethylamino-5-nitroanisole
                              CAS-nro 66095-81-6
                              EINECS 266-138-0
                           
                           
                              Hiusväriaine eihapettavissa hiusvärituotteissa
                           
                           
                              0,2 %
                           
                           
                              
                                          —
                                       
                                       
                                          Älä käytä nitrosoivissa reaktiojärjestelmissä
                                       
                                    
                                          —
                                       
                                       
                                          Nitrosamiinipitoisuus enintään: 50 μg/kg
                                       
                                    
                                          —
                                       
                                       
                                          Säilytä nitriittivapaissa säiliöissä
                                       
                                    
                           
                               
                           
                        
            
                  2)
               
               
                  Poistetaan 2 osan viitenumeroja 26 ja 29 koskevat merkinnät.